**Odôvodnenie nerozdelenia zákazky na časti**

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Verejný obstarávateľ:**

Ministerstvo vnútra Slovenskej republiky

Pribinova 2, 812 72 Bratislava

IČO: 00151866

Názov predmetu zákazky:

**Dodávka a inštalácia kompaktných systémov štruktúrovanej kabeláže integrujúci prenos dát a hlasu.**

Predmetom zákazky je dodávka a inštalácia kompaktných systémov štruktúrovanej kabeláže, ktorá vznikla ako potreba zabezpečenia štruktúrovanej kabeláže v priestoroch MV SR pri realizácií rekonštrukcie budov, vzniku nových pracovísk a v súvislosti s implementáciou plánu obnovy a odolnosti

Jedná sa hlavne o vykonávanie obhliadok, vypracovanie rozpočtov, navrhovanie riešení a alternatív, Vypracovanie projektovej dokumentácie, súčinnosť pri návrhoch a realizáciách, koordinačné práce, dodávka a montáž.

Súčasťou predmetu zákazky sú aj všetky súvisiace práce, ktoré priamo súvisia s dodaním konkrétnej požadovanej služby, t.j. Dodávka a inštalácia kompaktných systémov štruktúrovanej kabeláže integrujúci prenos dát a hlasu (spojená s vykládkou tovaru, likvidáciou obalov).

Podľa § 28 ods. 1 zákona o verejnom obstarávaní: *„Verejný obstarávateľ a obstarávateľ môžu rozdeliť zákazku alebo koncesiu na samostatné časti, pričom v oznámení o vyhlásení verejného obstarávania, oznámení použitom ako výzva na účasť alebo v oznámení o koncesii určia veľkosť a predmet takýchto častí a uvedú, či ponuky možno predložiť na jednu časť, niekoľko častí alebo všetky časti.“*

Podľa § 28 ods. 2 zákona o verejnom obstarávaní: *„Ak verejný obstarávateľ nerozdelí zákazku na časti, odôvodnenie uvedie v oznámení o vyhlásení verejného obstarávania alebo v správe o zákazke; táto povinnosť sa nevzťahuje na zadávanie koncesie.“*

Rozdelenie predmetu zákazky na časti je technicky a procesne nerealizovateľné, a to z dôvodu, že predmetná skupina služieb spolu s tovarmi tvorí kompaktnú súčasť inštalácií. Súťažiaci má možnosť zvoliť služby a súvisiace tovary od jedného alebo viacerých výrobcov, ale musí byť zodpovedný za to, že dodávaná služba a tovary budú navzájom prepojiteľné na fyzickej úrovni a budú spĺňať všetky požiadavky. Pri ďalšom delení predmetnej skupiny služieb a súvisiacich tovarov by nebolo možné garantovať vzájomnú interoperabilitu a kompaktnosť inštalačných prác.

Podrobná špecifikácia je uvedená v opise predmetu zákazky, tvoriacom prílohu súťažných podkladov.

Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.

Najmä s ohľadom na miestne, vecné, funkčné aj časové väzby, charakter predmetu zákazky, by bolo rozdelenie predmetu zákazky po technickej stránke, neúčelné, nehospodárne až objektívne nerealizovateľné.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.